L-Akkademja tal-Malti matul is-snin… (2004-2009) Joseph P. Borg Segretarju tal-Akkademja il-kunsill ad interim (Ottubru 2004 — Settembru 2005) W/L perjodu mqalleb u ta' diżgwid fl-Akkademja tal-Malti, intlaħaq kompromess bl-għajnuna u l-medjazzjoni tal-President Emeritu Dr Ugo Mifsud Bonnici li fil-Laqgħa Ġenerali Straordinarja tas-Sibt, 16 ta' Ottubru 2004 talab għas-sospensjoni tar-regolamenti tal-Akkademja biex jinħatar kunsill ad interim ta' sena bil-għan li jwitti t-triq billi jfassal statut ġdid li bih jintlaħaq kunsens. Il-kunsill ad interim kien magħmul minn Dr Bernard Micallef (President); Lina Brockdorff (Viċi President); George Farruġia (Segretarju); Oreste Calleja (Teżorier); Trevor Żahra (Uffiċjal għar-Relazzjonijiet Pubbliċi); Joseph P. Borg (Assistent Segretarju); Anthonv Sammut (Arkivista); Dr Josette Attard, l-Inġ. Il-kunsill ad interim iltaqa' 33 darba u l-membri attendew b'mod regolari. L-istatut il-ġdid Il-ħidma ewlenija li kellu l-kunsill ad interim kienet it-tfassil ta' statut ġdid, li jaqbel aktar mal-ħtiġijiet dejjem jiżdiedu tal-Malti ta' żminijietna. Fit-tfassil ta' dan ix-xogħol il-membri tal-kunsill ħadu inkonsiderazzjoni x-xogħol li kien diġà sar mill-kunsill ta' qabel fuq l-istatut. Ix-xogħol fuq l-abbozz ta' statut ġdid tlesta f'Marzu 2005 wara 24 laqgħa li kienu kkaratterizzati minn sforz kontinwu biex jintlaħaq kompromess bejn l-ideat differenti tal-membri tal-kunsill. Kopja tal-abbozz tal-istatut intbagħtet lill-membri bil-posta qabel issejħet Laqgħa Ġenerali Straordinarja. Flimkien mal-abbozz tal-istatut intbagħtu wkoll l-emendi proposti u ittra mill-President b'informazzjoni fuq il-kontenut tal-abbozz u fuq il-Laqgħa Ġenerali Straordinarja li fiha kien se jiġi diskuss l-istess statut. In-nomini għall-Kunsill Nazzjonali tal-Ilsien Malti Fil-laqgħa tal-Ħamis 28 ta' Ottubru, il-kunsill iddiskuta n-nomina ta' persuni li minnhom il-Prim Ministru seta' jaħtar il-President tal-Kunsill Nazzjonali tal-Ilsien Malti. Il-kunsill ippropona numru ta' persuni għal din il-kariga. Fl-istess laqgħa l-membri ħatru lil George Farrugia bħala r-rappreżentant tal- Akkademja fil-Kunsill Nazzjonali tal-Ilsien Malti. Il-pubblikazzjonijiet Prijorità tal-kunsill ad interim kienet li jibqa' f'kuntatt mal-membri biex iżommhom aġġornati u jkun trasparenti fit-tmexxija tiegħu. Il-kunsill bagħat tliet ċirkularijiet lill-membri, f'Diċembru 2004, f'Marzu 2005 u f'Awwissu 2005. Minbarra dawn iċ-ċirkularijiet, il-kunsill bagħat ukoll bil-posta abbozz tal-istatut il-ġdid u żewġ ħarġiet f'daqqa ta' Il-Malti. Il-Laqgħa Ġenerali Straordinarja Nhar is-Sibt 4 ta' Ġunju 2005 ssejħet Laqgħa Ġenerali Straordinarja fis-Sala Robert Samut, il-Furjana, biex fiha jkun diskuss l-abbozz tal-istatut il-ġdid. Ġew diskussi d-disgħa u tletin emenda mressqa mill-membri. Fost il-membri li attendew kien hemm il-President Emeritu, il-Prof. Fi tmiem il-laqgħa saret votazzjoni fuq l-abbozz sħiħ tal-istatut biex ikun jista' igħaddi bit-tibdil li kien sar fih wara l-votazzioniiiet li kienu saru. Il-membri għaddi bit-tibdil li kien sar fih wara l-votazzjonijiet li kienu saru. Il-memb kollha vvutaw u l-istatut il-ġdid tal-Akkademja ġie approvat unanimament. F'Awwissu 2005 l-kunsill ippubblika l-istatut u ntbagħtet kopja tiegħu bil-posta lill-membri kollha tal-Akkademja. ħarġa LXXXV 2013 Il-Fond għall-Kittieba tal-Malti Il-Fond għall-Kittieba tal-Malti kien fdat f'idejn Dr Josette Attard flimkien ma' Mario Cassar, Immanuel Mifsud u Ġorġ Borg. Ix-xogħol ta' dan is-sottokumitat kien li janalizza u joħroġ rapport ta' rakkomandazzjoni dwar kull manuskritt li jgħaddilu l-Bank APS, bil-ħsieb li jkun ippubblikat. Il-Bank ġedded il-kuntratt u fil-21 ta' Diċembru 2004 rrakkomanda li l-kittieba żgħażagħ jingħataw aktar ċans, ikun hemm kontroll fuq l-ortografija u jingħataw aktar importanza l-kitbiet oriġinali milli x-xogħlijiet tradotti minn lingwi barranin. Fi Frar 2005 l-President tal-Akkademja, Dr Bernard Micallef, iffirma l-kuntratt flimkien ma' Edward Cachia f'isem il-Bank APS Ltd. Il-perjodiku Il-Malti Il-Bord Editorjali kien kompost minn Dr Bernard Micallef bħala Editur, Oreste Calleja bħala Teżorier, u Joseph Borg u Dr Adrian Grima bħala membri. Il- Bord Editorjali kellu sfida li jsib soluzzjoni prattika li biha jpatti għan-numri ta' Il-Malti li ma kinux ħarġu. Saret sejħa għal xogħlijiet ta' livell akkademiku jew kreattiv u ġie deċiż li l-perjodiku Il-Malti jingħata format ta' rivista oħra internazzjonali, u għal dan il-għan ir-referenzi u l-aspetti l-oħra tal-preżentazzjoni ta' Il-Malti nqalbu għall-istil tal-MLA (Modern Language Association). Deċiżjoni oħra tal-Bord Editorjali kienet li l-qoxra ta' quddiem ta' Il-Malti jkollha dettall minn xogħol ta' artist Malti. Għall-aħħar ta' Awwissu 2005 tlesta x-xogħol tal-istampar tal-ħarġa 76 (b'xogħlijiet letterarji) u tal-ħarġa 77 (b'xogħlijiet akkademiċi) ta' Il-Malti. Il-parteċipazzjoni tal-Akkademja f'attivitajiet diversi Joseph Borg irrappreżenta lill-Akkademja fil-korteo f'ġieħ Dun Karm li sar fis-27 ta' Ottubru 2004 u fil-korteo f'ġieħ Mikiel Anton Vassalli li sar fit-12 ta' Jannar 2005. F'Novembru tal-2004 Lina Brockdorff, il-Viċi President tal- Akkademja, attendiet is-serata tal-Premju Letterarju 2003 mniedi mid-Diviżjoni tal-Edukazzjoni. Il-President tal-Akkademja, Dr Bernard Micallef, għamel diskors tal-okkażjoni fit-tifkira f'ġieħ Karmen Mikallef Buħaġar li saret fit-23 ta' Frar 2005 fis-Sala Robert Samut, il-Furjana. Fit-13 ta' April 2005, Dr Ġorġ Mifsud-Chircop għamel diskors f'isem l-Akkademja f'serata li l-Ministeru tal-Edukazzjoni organizza f'ġieħ Ġużċ Cassar Pullicino. L-aġġornament tal-lista tal-membri Il-kunsill ħa ħsieb jorganizza b'mod professjonali l-lista kollha tal-membri. Maċ-ċirkulari ta' Diċembru 2005 l-kunsill bagħat formola lill-membri kollha biex jaġġornaw id-dettalji personali tagħhom u d-dettalji tal-membri nġabru fil-bank elettroniku tal-Akkademja. Dar l-Akkademja tal-Malti Matul dawn ix-xhur il-kunsill tal-Akkademja baqa' jitħabat u jagħmel kuntatti mal-awtoritajiet biex l-Akkademja takkwista dar xierqa biex isservi bħala s-sede uffiċjali tagħha. Kien hemm is-suġġeriment ta' Frans Galea (l-editur tal-paġna letterarja ta' It-Torċa) biex l-appartament li kienet tgħix fih il-poetessa Doreen Micallef jgħaddi għand l-Akkademja tal-Malti. Is-sit elettroniku tal-Akkademja Sa mill-ewwel laqgħa tiegħu, il-kunsill ad interim iddeċieda li minnufih jibda x-xogħol sabiex l-Akkademja jkollha s-sit elettroniku tagħha. Il-kunsill xtaq li dan ix-xogħol ikun fdat f'idejn kumpanija professjonali u wara li nġabru l-kwotazzjonijiet intgħażlet il-kumpanija Alert. Inħatru Oreste Calleja u Trevor Żahra biex ifasslu dan is-sit elettroniku. Is-sit tnieda bil-għajnuna ta' Mario Cassar u Sergio Grech u bl-għajnuna tal- Ministru tal-Edukazzjoni, l-Onor. Louis Galea u l-Kap tas-Segretarjat tal-istess Ministeru, Charlo Bonnici. Bis-saħħa ta' dan il-portal elettroniku l-imsieħba u l-pubbliku Malti (inklużi l-emigranti) jistgħu mhux biss iżommu ruħhom infurmati fuq ħidmet l-Akkademja, imma wkoll jagħrfu u japprezzaw iżjed ilsien art twelidhom. Is-sit jaċċessawh ukoll ħafna għalliema tal-Malti u studenti. ħarġa LXXXV 2013 Il-kunsill għas-sentejn 2005-2007 Il-kunsill inħatar fl-24 ta' Settembru 2005 f'Laqgħa Ġenerali Ordinarja li saret fis- Sala Robert Samut, il-Furjana u kien magħmul minn Dr Marco Galea (President), George Farrugia (Viċi President), Olvin Vella (Segretarju), David Agius Muscat (Teżorier), Clare Azzopardi (Uffiċjal għar-Relazzjonijiet Pubbliċi), Charles Casha (Assistent Segretarju), Joseph Borg (Assistent Teżorier u Arkivista), Mario Azzopardi, Sergio Grech, l-Inġ. Saru 24 laqgħa fil-Ministeru tal-Edukazzjoni. Mario Serracino Inglott u Nicholas Vassallo daħlu fil-kunsill wara r-riżenji ta' Mario Azzopardi (wara l-ewwel laqgħa) u Patrick Sammut (wara t-tlettax-il laqgħa) minħabba raġunijiet personali. Il-pubblikazzjonijiet L-Akkademja stampat iċ-ċirkulari ta' Frar 2006 u ta' Ġunju 2006. Il-ħarġa letterarja tal-perjodiku Il-Malti ġiet ippubblikata f'Novembru 2006 filwaqt li tressqet il-proposta biex toħroġ edizzjoni speċjali ta' Il-Malti ddedikata lil Ġużċ Gatt u ħarġa speċjali fuq (i) is-seminar tal-kultura orali u (ii) ir-razziżmu fil-letteratura Maltija. Il-Fond għall-Kittieba tal-Malti (APS) Il-Bank APS xtaq jirrevedi din l-iskemau l-kunsill ħatar bord editorjali magħmul minn Immanuel Mifsud, Carmel Bezzina u Sergio Grech. Il-bord irrakkomanda manuskritt wieħed biss għall-pubblikazzjoni (l-aħħar poeżiji ta' Ġorġ Pisani). Għajnuniet għal min qed iġib 'il quddiem forom ġodda ta' letteratura Il-kunsill xtara għadd ta' diski kompatti Doqqli Daqqal maħruġin mill- Ġukulari Ensemble biex jgħin din l-inizjattiva u d-diski nbiegħu lill-membri tal-Akkademja bi prezz imraħħas. L-Akkademja ngħaqdet ma' għaqdiet oħra tal-Malti biex il-kantawtur Walter Micallef joħroġ it-tieni diska kompatta tiegħu, Ħamsin. Seminars u taħditiet L-ewwel taħdita saret fit-18 ta' Frar 2006. Dr Rav Fabri spjega l-proġett tal- MLRS li hu u Mike Rosner mill-Università ta' Malta qed imexxu ħalli jinbena korp elettroniku tal-ilsien Malti biex minnu jkunu jistgħu jiġu żviluppati għadd ta' riżorsi oħra, ewlenija fosthom dizzjunarju u ċekkjatur elettroniku. It-tieni taħdita mexxieha Dr Adrian Grima fuq ir-rumanz Ulied in-Nanna Venut fl-Amerka ta' Juann Mamo. Din saret fit-18 ta' Marzu 2006. It-tielet taħdita ngħatat minn Dr William Zammit fit-2 ta' Mejju 2006: 'Dawl ġdid fuq l-ewwel pubblikazzjoni tal-katekiżmu Kattoliku bl-ilsien Malti — Taġhlim Nisrani ta' Franġisku Wzzinu' maħruġ fl-1752. B'riħet il-kuntatt li għamlet l-Akkademja ma' Anna Borg Cardona, fit-3 ta' Ġunju 2006 sar seminar fis-Sala Isouard tat-Teatru Manoel bit-tema 'Il-Kultura Orali f'Malta matul iż-Żmien' . Fih ħadu sehem il-Prof. Godfrev Wettinger, Dr Carmel Cassar, Anna Borg Cardona u Dr Ġorġ Mifsud-Chircop. Fit-3 ta' Frar 2007 sar is-seminar 'Ta' Barra Minn Hawn —Ir-Razzau r-Radika fil-Letteratura Maltija' bis-sehem ta' Dr Carmel Cassar, Dr Marco Galea, Dr Raphael Vella, Dr Paul Pace, Dr Adrian Grima, Michael Grech u Immanuel Mifsud. Dan is-seminar sar fis-Sala Erin Serracino Inglott fl-Università, bl- għajnuna tad-Dipartiment tal-Malti. Ir-raba' taħdita bit-titlu 'Wiċċ Malta Qabel il-Kavallieri' għamilha l-Prof. Godfrev Wettinger u fiha tkellem fuq x'tagħrif nistgħu nisiltu mit-toponimi ddokumentati fl-atti notarili taż-Żmien Nofsani. Din saret fis-26 ta' April 2007 fis-Sala Erin Serracino Inglott, fl-Università ta' Malta. Attivitajiet oħra Fl-14 ta' Novembru 2005, f'Jum l-Akkademja, Dr Bernard Micallef ippreżenta ż-żewġ edizzjonijiet ta' Il-Malti editjati minnu lill-E.T. Dr Edward Fenech Adami, President ta' Malta. Fis-7 ta' Lulju 2007 saret serata mużiko-letterarja f'Għawdex, bl-għajnuna tal-membri Għawdxin tal-Akkademja. Fis-17 ta' Awwissu 2007 saret ikla f'ġieħ Kilin u fiha ngħatatlu tifkira speċjali mill-Akkademja tal-Malti. ħarġa LXXXV 2013 Dar l-Akkademja tal-Malti Fil-11 ta' April 2006 Dr Marco Galea u George Farrugia żaru l-appartament li kienet tgħix fih il-poetessa Doreen Micallef, mogħti lill-Akkademja mill- Ministeru tal-Edukazzjoni. Sar rapport fuq l-istat tal-post u ħareġ minnu li hemm spejjeż kbar ta' tiswijiet u manutenzjoni. L-Akkademja ppruvat tiltaqa' mal-periti u l-uffiċjali tal-Ministeru tal-Edukazzjoni biex l-appartament isir abitabbli imma ftit li xejn sar progress. L-arkivju Wara żjara f'Palazzo Carafa mill-membri tal-kunsill David Agius Muscatu Joe Borg, ġiet innotata t-telqa kbira li jinsab fiha l-arkivju. Bis-saħħa tar-riċerka ppreżentata liċ-Ċentru tat-Teknoloġijau l-Komunikazzjoni tal-Università ta' Malta, Il-Librerija u l-Arkivju tal-Akkademja tal-Malti, David Agius Muscat ta rendikont ta' kulma fih l-arkivju u t-tqassim organizzat tiegħu. Il-wirt ta' Karmen Mikallef Buħaġar F'Awwissu 2006 waslet l-ewwel korrispondenza mingħand l-assessuri Anthonv Gold Solicitors b'rabta mal-wirt li l-aħwa Mikallef Buħaġar ħallew lill-Akkademja tal-Malti. Il-kunsill għas-sentejn 2007-2009 Il-Laqgħa Ġenerali Ordinarja tas-Sibt, 15 ta' Settembru 2007 saret il-Furjana fis-sala ta' taħt il-Knisja tal-Metodisti. Anton Agius Muscat inħatar President. Il-bqija tal-kunsill kien magħmul minn George Farrugia (Viċi President), Olvin Vella (Segretarju), David Agius Muscat (Teżorier), Sergio Grech (Uffiċjal għar- Relazzjonijiet Pubbliċi), Saviour Camilleri (Assistent Segretarju), Joseph P. Borg (Assistent Teżorier u Arkivista), l-Inġ. Il-kunsill iltaqa' 16-il darba, mis-26 ta' Settembru 2007 sal-31 ta' Awwissu 2009. Il-biċċa l-kbira tal-laqgħat saru fil-bini tal-Ministeru tal-Edukazzjoni, il-Furjana, fl-uffiċċju tal-Policv Unit, fil-fojer jew fis-Sala Giuseppi Despot. Il-MALTI Il-pubblikazzjonijiet Il-Malti — ħarġa letterarja (2008) kien ippubblikat f'Settembru 2009. Il-bord editorjali kien magħmul mill-President Anton Agius Muscat (editur) u David Agius Muscat, Joe Borg, Bernard Micallef, Trevor Żahra u Claire Zerafa. F'Ottubru 2005 bdiet il-ħidma biex jinġabru 'l fuq minn ħamsin artiklu ta' Ġużċ Gatt, imxerrdin f'għadd ta' ġurnali, bil-ħsieb li l-Akkademja toħroġhom f'edizzjoni speċjali ta' Il-Malti. Iċ-ċirkularijiet Il-kunsill ħa ħsieb jippubblika żewġ ċirkularijiet oħra, waħda f'Marzu 2008 u oħra f'April 2009 b'tagħrif fuq l-attivitajiet u l-proġetti tagħna. Fihom sellimna lill-membri li ħallewna: Karmenu Ellul Galea (m.29.01.2007); Pawlu Galea Curmi (m. 6.03.2007); Mario Serracino Inglott (m. 22.09.2007); Ġorġ Mifsud-Chircop (m. 19.12.2007); Kilin (m. 8.07.2008); Pawlu Aquilina (m. 29.01.2009) u Charles Clews (m. 29.01.2009). Sellimna wkoll lil Karmen Mikallef Buħaġar fil-ħarġa ta' Marzu 2008 (m. 23.01.2005). Fl-avviż tat-28 ta' April 2008 ngħatat it-tagħrifa fuq il-ħlas tas-sħubija bil-munita l-ġdida tal-ewro: €7 (Lm3) fis-sena għall-membri anzjani u €12 (Lm5.13) fis-sena għall-membri. Il-portfolju tal-Kantilena Bil-ħsieb li titfakkar l-erbgħin sena mix-xandir tas-sejba tal-Kantilena fid-29 ta' Ottubru 1968, beda jitfassal portfolju prestiġjuż b'tagħrif fuq il-Kantilena. Dan inkluda kopja tal-Kantilena, tagħrif dwar is-sejba tagħha u t-traduzzjoni tal-għanja ta' Pietru Caxaro f'diversi ilsna, fosthom bl-Ingliż, bit-Taljan u bil- Franċiż, biblijografija ġenerali u diska kompatta bil-qari tal-Kantilena minn Dr Martin Zammit. Bħala omaġġ, id-diska tinkludi wkoll l-ilħna tal-Prof. Wettinger u ta' Patri Fsadni. ħarġa LXXXV 2013 Taħdita u żewġ seminars fuq il-Kantilena Fil-5 ta' Novembru 2008 l-Akkademja organizzat programm imżewwaq fil- Knisja tad-Dumnikani, ir-Rabat, li kien jinkludi l-qari tal-poeżija Medjevali minn Dr Martin Zammit, id-daqq ta' melodiji Medjevali mill-Ġukulari Ensemble u t-taħdita fuq il-Kantilena mill-Prof. Alexander Borg (li jgħallem fl-Università tan-Negev, Iżrael) flimkien ma' qari ieħor dwar is-sejba tal-Kantilena minn George Farrugia. Fi tmiem l-attività, li saret bil-patroċinju tal-President ta' Malta Dr Eddie Fenech Adami, Joe Borg f'isem l-Akkademja tal-Malti ppreżenta tifkira xierqa lill-Prof. Wettinger u lil Patri Fsadni bħala radd ta' ħajr għas-snin ta' riċerka tagħhom. Il-Mużew Palazzo Falson stieden lill-Akkademja biex jissoktaw it-tifkiriet tas-sejba tal-Kantilena matul il-Festival Medjevali li kien qed jiġi organizzat fl-Imdina. L-Akkademja u l-Palazzo Falson organizzaw żewġ seminars: is- Sibt, 18 ta' April 2009 saret l-ewwel taħdita mill-Prof. Stanlev Fiorini bit-titlu 'Il-Kantilena ta' Pietru Caxaro: bejn lingwa u storja' u l-għada l-Ħadd, 19 ta' April saret it-tieni taħdita mill-Prof. Ġieħ mistħoqq lil Patri Mikiel Fsadni L-Akkademja tal-Maltiħadetħsieb tressaq in-nomina ta' Patri Fsadni lill-kumitat tan-nomini għal Ġieħ ir-Repubblika fl-Uffiċċju tal-Prim Ministru. In-nomina kienet sekondata mid-Dipartiment tal-Malti tal-Università, mill-Istitut tal- Lingwistika tal-Università u mill-Kunsill Nazzjonali tal-Ilsien Malti, kif ukoll mill-Kunsill Nazzjonali tal-Ktieb. Bi pjaċir kbir għalina, Patri Mikiel Fsadni kiseb l-Ordni Nazzjonali tal-Mertu f'Jum ir-Repubblika 2008. Id-Deċiżjonijiet I mill-Kunsill Nazzjonali tal-Ilsien Malti (KNM) F'Awwissu 2008 l-Akkademja ħarġet stqarrija biex tifraħ lill-KNM għall- ħruġ tad-Deċiżjonijiet l — ir-regoli ortografiċi l-ġodda tal-kitba Maltija — xogħol li ssokta l-ħidma tal-Għaqda tal-Kittieba tal-Malti — bil-għan li tittieħed deċiżjoni u tkun iċċarata d-diffikultà bil-varjanti ortografiċi fil- kitba bil-Malti. il-MALTI L-Akkademja tal-Malti ferħet lill-Kunsillli d-Deċiżjonijiet I wasal għalihom wara konsultazzjoni mal- pubbliku, partikolarment il-kittieba, it-tradutturi u l-għalliema. Is-sit elettroniku tal-Akkademja ġie aġġornat mad-Deċiżjonijiet I bil- għajnuna ta' Thomas Pace. L-Akkademja tissieħeb fil-Kungress tal-Awturi Ewropej (EWC) Il-kunsill issokta l-ħidma li nbdiet mill-kunsill preċedenti u f'Settembru 2008 l-Akkademja applikat biex tissieħeb fil-EWC. L-Akkademja ġiet approvata unanimament bħala membru sħiħ waqt il-laqgħa tal-bord tal-EWC tas-16 u s-17 ta' Jannar 2009 u ġiet ikkonfermata fil-21 ta' Ġunju 2009 fl-assemblea ġenerali, wara l-Konferenza Mare Nostrum V li saret f'Marsilja. Dr Marco Galea rrappreżenta lill-Akkademja f'dil-Konferenza Ġenerali Annwali tal- EWC fi Brussell u fil-laqgħa tal-24 ta' Ġunju 2009. Appoġġ fil-produzzjoni tad-diska kompatta Ommi L-Akkademja ngħaqdet ma' għadd ta' entitajietli sponsorjaw id-diska kompatta Ommi, bil-vuċi ta' Doreen Galea u l-mużika tal-kompożitur Dominic Galea. It-tħaddim tal-fondi finanzjarji tal-Akkademja Il-President Anton Agius Muscat ressaq abbozz ta' regolamenti statutorji li jorbtu lill-membri kustodji dwar il-wirt Mikallef Buħaġar u nżamm kuntatt mal-eżekuzzjoni tal-wirt mis-solicitors Ingliżi. Il-kunsill ressaq mozzjoni importanti quddiem il-membri (mehmuża mal-avviż tal-Laqgħa Ġenerali tal-5 ta' Settembru 2009) għall-approvazzjoni tagħhom. Dar l-Akkademja tal-Malti issa bdiet tissejjaħ Dar Doreen Micallef, wara li l-Ministeru tal-Edukazzjoni għadda l-appartament li kienet tgħix fih din ħarġa LXXXV 2013 il-poetessa lill-Akkademja tal-Malti. Madankollu, il-kwistjoni li kien hemm mad-Dipartiment tad-Djar fuq dan l-appartament baqgħet pendenti bla ma nafu jekk l-ispejjeż li jistgħu jsiru fiha jirrendux favur l-Akkademja. Laqgħa mal-President ta' Malta Nhar is-26 ta' Mejju 2009 saret żjara lill-President ta' Malta, Dr George Abela, fil-Palazz, il-Belt. Il-President ta widen għall-appell biex kull komunikazzjoni uffiċjali li toħroġ mill-uffiċċju tiegħu tkun qabelxejn bil-Malti. Huwa fisser li diġà ħa ħsieb jara li l-istatut tal-Communitv Chest Fund jinqaleb fi lsienna u stieden lill-Akkademja biex fil-futur qrib, u b'mod partikulari f'Jum l-Akkademja, tibda ssir attività taħt il-patroċinju tiegħu. Anton Agius Muscat ippreżenta għadd ta' kopji ta' Il-Malti lill-President ta' Malta bħala tifkira u apprezzament ta' din iż-żjara ta' kortesija. In-nomini għall-Kunsill Nazzjonali tal-Ilsien Malti Fil-laqgħa tal-24 ta' Novembru 2008 l-kunsill ressaq mill-ġdid in-nomina tiegħu għall-kariga ta' President tal-KNM. Fl-istess laqgħa nħatar mill-ġdid George Farrugia bħala r-rappreżentant tal-Akkademja fil-KNM. F'laqgħa numru 15, tat-22 ta' Lulju 2009, il-kunsill ressaq l-ismijiet għall-ħames kapijiet tal-Kumitati Tekniċi fi ħdan il-Kunsill Nazzjonali tal-Malti skont l-Att dwar l-Ilsien Malti tal-2005 (Kap. 470). Ħatra ta' Membri Onorarji Fil-laqgħa tat-22 ta' Lulju 2009, il-kunsill għadda mozzjoni nem. con. li fiha Albert Borg, il-Prof. Oliver Friggieri u l-Prof. Manwel Mifsud inħatru Membri Onorarji.